edisnord/MILQA-question-generation huggingface dataset:
qgen: title: Világűr context: A csillagközi tér meghatározó objektumai természetesen a csillagok és az ezek életútja során keletkező objektumok. A csillagok a gázfelhők anyagából, a gravitációs összehúzódás hatására keletkezett gázgömbök, amelyek belsejében magfúzió folyik akár több milliárd éves skálán. A csillagok életútja a tömegük nagyságától függően különböző hosszúságú és a fényességük az életút fázisától függően változik. Így léteznek fősorozati csillagok vagy másként átlagos csillagok, törpecsillagok (vörös törpék és barna törpék) és óriás csillagok (vörös óriások).

Kérdések:
Hogyan jönnek létre a csillagok?
Hány éven keresztül van magfúzió a csillagok belsejében?
Mitől függ a csillagok fényessége?
Mitől függ, hogy mennyi ideig él egy csillag?
Mi a fősorozati csillagok másik neve?
Mik a törpecsillagok típusai?
A Nap milyen típusú csillag?
A törpecsillagok besejében folyik magfúzió?
Mik azok a vörös óriások?
Miért nincs örökké magfúzió a csillagok belsejében?
Milyen típusú csillagok léteznek?
qgen: title: Világűr context: A csillagok életútjának különböző kimenetei, különböző „termékei” lehetnek. A nagy tömegű csillagok neutroncsillagként, vagy a még érdekesebb fekete lyukként végzik. A csillagászok a neutroncsillagokat általában az ún. planetáris ködök középpontjában találják meg (a planetáris köd a csillag halálakor keletkezik, amikor egy kisebb csillagrobbanásban a csillag ledobja külső gázhéját, amely lassan táguló, fénylő gázgömbként veszi körül a csillag magjának maradványát). Az egészen nagy tömegű csillagok pedig szupernóva robbanással végzik életüket, amelynek végén a csillagból megmaradó anyag a gravitáció hatására egy végtelenül kis méretű gömbbé roskad össze, amelynek felszínén a nehézségi gyorsulás eléri a fénysebességet, így nem bocsát ki többé fényt. Szupernóvarobbanás általában néhány száz évenként történik egy-egy galaxisban, a Tejútrendszerben utolsóként felfedezett szupernóva 1604-ben robbant fel.
A kisebb tömegű csillagok pedig fehér törpeként érik el életük végét, majd a fehér törpe kihűlt csillagtetemként kering tovább a galaxisban.

Kérdések:
Mi jön létre a nagy tömegű csillagokból életük végén?
Hogyan keletkezik a planetáris köd?
Milyen fajta csillagok körül található planetáris köd?
Hogyan végződik egy szupernóva-robbanás?
Mely csillagokból lesznek szupernóvák?
Milyen gyakran történik szupernóvarobbanás egy-egy galaxisban?
Melyik évben robbant fel az a szupernóva, amit legutoljára fedeztünk fel a Tejútrendszerben?
Mi lesz a kisebb tömegű csillagokból életük végén?
Mi az a planetáris köd?
Hány fényévre található a Tejútrendszerben utoljára felfedezett szupernóva?
Van olyan szupernóva, amiből nem lesz fekete lyuk?
A fehér törpék tömege kisebb, mint a csillagoké, amelyekből létrejöttek?
Milyen sűrű egy fekete lyuk?
Miért hívják neutroncsillagnak a neutroncsillagokat?
qgen: title: Világűr context: A világűr felfedezése az oda való eljutással, a közvetlen mérések lehetőségének megteremtésével kezdődött. Az alkalmazott eszközök alapján a felfedezések két jól elkülönülő irányba ágaztak szét: az emberek feljuttatásával dolgozó űrrepülésekre és az űrszondák küldetéseire. Ezen repülések célja az űrbeli környezet és az emberi szervezetnek az idegen közegben való működésének minél részletesebb megismerése. A felfedezések zöme természetesen a Föld körüli térségből származik, mivel az űreszközök túlnyomó többsége Föld körüli pályán kering és dolgozik. Néhány bolygószonda (vagy az újabban indított üstökös és aszteroidaszondák) révén már a bolygóközi térből is vannak közvetlen megfigyelési adataink. Sikerrel juttattunk fel már olyan eszközöket is, amelyek ugyan a Föld körüli pályáról tekintenek kifelé (például a közülük legismertebb Hubble űrtávcső), a csillagközi, sőt az intergalaktikus térről is szállítják a megfigyeléseket, vagy mint a Voyager–1 elérik a határt, amelyen túllépve közvetlenül tehetnek megfigyeléseket.

Kérdések:
Mivel kezdődött el a világűr felfedezése?
Milyen csoportokba lehet osztani a világűr felfedezését szolgáló módszereket a használt eszközök alapján?
Miért a Föld körül ismerjük a legjobban a világűrt?
Hol található az űreszközök nagy része?
Milyen eszközöknek köszönhető, hogy már a bolygóközi térben is felfedeztük a világűrt valamilyen szinten?
Melyik a legismertebb űreszköz, amely a Föld körül kering, és közben kifelé tekint?
A Hubble-űrtávcső a világűr mely területeit figyeli?
A Hubble űrtávcsövet mikor lőtték föl?
Hol jár most a Voyager–1?
Melyek a legismertebb bolygószondák?
qgen: title: Világűr context: A felfedezések kezdete a technológiai alapok megteremtéséhez köthető. A világűr felfedezése közvetlenül 1957. október 4-én, a Szputnyik–1 felbocsátásával és a rajta felküldött első műszerek méréseivel kezdődött. Ezt követően ugrásszerű fejlődés következett, rövid időn belül tucatnyi űrszonda indult az űrbe, méréseket végezve (sugárzási, hőmérséklet, nyomás és egyéb adatok felderítésére), új űralkalmazások lehetőségei után kutatva (pl. távközlési, meteorológiai megfigyelési technikák alapjainak megteremtésére) és a felfedezések térbeli kiterjesztésére (a Hold és a bolygók elérésére). Alig egy év múltán sikerült elérni a Holdat, három éven belül pedig kommunikációs, időjárás-megfigyelő és kémműhold is pályára állt a Föld körül, kipróbálták az egyenlítői, az átmeneti és a poláris pályát is, valamint sikerült épségben vissza is hozni a földfelszínre a korábban indított űreszközt.

Kérdések:
Melyik napon kezdődött a világűr felfedezése?
Mikor lőtték föl a Szputnyik–1-et?
Melyik műholdat lőtték fel legelőször a történelem során?
Milyen méréseket végeznek űrszondák segítségével a világűrben?
Mire jó egy űrszonda?
Melyik évben jutott el az első űrszonda a Holdra?
Milyen típusú műholdak jutottak a világűrbe 1960-ig?
Hogy hívták az első űrszondát, ami eljutott a Holdra?
Melyik műholdpálya működik a legjobban?
Ki építette a Szputnyik–1-et?
Voltak műszerek a történelem első műholdján?
Hány kémműhold kering felettünk?
qgen: title: Világűr context: A képességek megszerzésének következő jelentős lépcsőfoka az ember feljuttatása volt. Ehhez állatkísérleteken keresztül jutottak el kutatók. Kutyák, majmok repültek az embernek szánt űrhajók távirányított változataival. A sikereket követően következett az első ember, Jurij Gagarin 1961. április 12-ei startja, és ezzel vált szét két irányzatra a világűr felfedezése. A képesség megszerzése után a világűrbeli kutatás célja a kozmikus közel- és távolkörzet, az ott zajló folyamatok megismerése, megfigyelések, mérések végzése lett, amelynek nyomán kiaknázható erőforrásokra, illetve egyszer új lakóhely(ek)re lelhet az emberiség a jövőben. A tevékenység „melléktermékeként” pedig új technológiák és anyagok születnek, amelyek már napjainkban, azonnal szolgálják az emberiség technikai fejlődését.

Kérdések:
Milyen állatok járták meg a világűrt az emberek előtt?
Ki volt az első ember a világűrben?
Mikor járt a világűrben először az emberi faj?
Jurij Gagarin utazását követően mi lett a világűrbeli kutatás célja?
Mi volt az első állat az űrben?
Mikor lépett a Holdra az ember?
qgen: title: Világűr context: Időrendben a Hold elérése után, de még a felszíni leszállás, vagy pályára állás előtt lezajlottak a bolygók elérésére szolgáló kísérletsorozatok is mindkét nagyhatalom részéről, először a bolygók esetében is az égitest(ek) melletti elrepülésekkel. Az amerikai Mariner–2 1962. december 14-én érte el a Vénuszt, majd egy testvérszonda, a Mariner–4 1964. november 28-án a Mars mellett repült el sikerrel. A legnehezebb a Merkúr elérése volt, ez először 1974. március 29-én valósult meg, a Mariner–10 első gravitációs hintamanővere során.
Leszállások, felszíni felderítések

Kérdések:
Melyik volt az első amerikai űrszonda, ami elért a Vénuszig?
Melyik napon jutott el a Mariner–2 a Vénuszhoz?
Hogy hívták a Mariner–2 testvérszondáját?
Melyik bolygót közelítette meg a Mariner–4?
Mikor érte el a Mariner–4 a Marsot?
Mikor érték el először az amerikaiak a Merkúrt?
Melyik bolygóhoz jutott el a Mariner–10?
Mi az a gravitációs hintamanőver?
Miért volt nehéz űrszondát juttatni a Merkúrra?
Mi történt a Mariner–1-gyel?
A hatvanas években a Szovjetunió nagyhatalomnak számított?
Melyik nagyhatalom indította útjára a Mariner–4-et?
qgen: title: Világűr context: Emberekkel végzett bolygókutatási program eddig egyetlenegy zajlott, igaz, az az egész űrkutatás-történelem legjelentősebb projektje, az Apollo-program volt, az ember Holdra lépésének megvalósítása. A politikai indíttatásból kezdődő program során hosszas előkészületek – több próbarepülés – után 1969. július 20-án két űrhajós, Neil Armstrong és Buzz Aldrin szállt le, majd tett rajta holdsétát talajminták beszerzésére, fényképfelvételek készítésére és műszerek felállítására. Később, további két és fél év alatt még öt expedíció jutott el a holdfelszínre, egyre hosszabb időket töltve kutatással, egyre nagyobb távolságokat megtéve a felszínen és egyre több kőzetmintát nyerve. A fennhagyott műszerek évekig tartó mérései és a minták alapján a Naprendszer belső vidékeiről alkotott kissé hiányos kép előbb alapjaiban változott meg, majd teljessé lett. Ennek alapján ma már fizikailag is igazolható a Naprendszer kora és fejlődéstörténete.

Kérdések:
Mikor jutott el az ember a Holdra?
Ki volt az első két ember, aki holdsétát tett?
Mi volt Armstrong és Aldrin a holdsétájának célja?
Melyik volt az űrkutatás legjelentősebb projektje?
Miben segítették a kutatást a Holdon hagyott műszerek?
Hány expedíciót vezettek a Holdra az ember Holdra lépését követő két és fél évben?
Az Apolló-programnak politikai apropója volt?
Miért nem lépett a Holdra Michael Collins?
Hány ember járt a Holdon?
Az oroszok is feljutottak a Holdra?
Hány éves a Naprendszer?
qgen: title: Világűr context: a gyakorlatban működik-e a hintamanőver?Az előbbi kérdés megválaszolására a Pioneer–10 és Pioneer–11 szondapárost küldték, mintegy előőrsként. Úgy tervezték, hogy ha a két szonda baj nélkül átjut a Mars és a Jupiter közötti kisbolygóövön, akkor indítható az „igazi” űrszonda. A két Pioneer probléma nélkül eljutott a Jupiterhez, ahol azonban érdekes meglepetés várta őket: a bolygó vártnál erősebb sugárzási övezete. Ezen mérések még éppen idejében érkeztek, hogy az építés alatt álló Voyager szondák sugárvédelmét megerősítsék. A hintamanőver működőképességét pedig az 1973-ban indított Mariner–10 merkúrszonda Vénusz melletti elrepülésével kívánta igazolni a NASA. 1974. február 5-én erre is sor került, az űreszköz, kihasználva a Vénusz gravitációját, pontosan a Merkúr felé lendült.

Kérdések:
A Pioneer–10 és a Pioneer–11 eljutottak a Jupiterig?
Mi volt a meglepetés, amikor a Pioneer–10 és a Pioneer–11 eljutott a Jupiterhez?
Mikor indult el a Mariner–10?
Mikor hajtottak végre először hintamanővert a történelem során?
Mit jelent az, hogy a Mariner–10 végrehajtotta a hintamanővert?
Mi volt a Mariner–10 végcélja?
Hány Voyager-szondát készítettek?
Mit sugároz a Jupiter?
Hány űrszonda kering a Merkúr körül jelenleg?
qgen: title: Világűr context: „Ma már elképzelhetetlen az élet műholdak nélkül”. Ez az állítás elsősorban a távközlés területén vált igazzá: műholdak nélkül nem tudnánk olyan szabadon telefonálni, mint ahogy napjainkban megtehetjük, nem lenne globális adatátvitel, nem lenne internet és nem láthatnánk a nagyszerű események televíziós közvetítéseit sem. A távközlési műholdak alkalmazásával rengeteg kényelmi és üzleti szolgáltatást kapunk. Napjaink több transzponderrel rendelkező kommunikációs műholdjei egyszerre képesek tévéadások, telefonbeszélgetések és az adatátvitel lebonyolítására és a Föld pontjai időben rendkívül közel kerültek egymáshoz.

Kérdések:
Mi történne a távközlés terén, ha nem lennének műholdak?
qgen: title: Vlagyimir Iljics Lenin context: Vlagyimir Iljics Uljanov, mozgalmi nevén Lenin (oroszul: Влади́мир Ильи́ч Улья́нов Ленин; születési neve Vlagyimir Iljics Uljanov meghallgat; Szimbirszk, 1870. április 22. [a régi orosz naptár szerint április 10.] – Gorki, 1924. január 21.) orosz ügyvéd, kommunista forradalmár, a Szovjetunió első vezetője, marxista gondolkodó, a leninizmus névadója és a 20. századi történelem kiemelkedő hatású alakja.
Orosz szülők harmadik gyermekeként, Szimbirszkben látta meg a napvilágot Vlagyimir Iljics Uljanov néven, a Lenint csak később vette fel. A Szimbirszki Klasszikus Gimnáziumot kitűnő eredménnyel végezte el, s már ekkor kitűnt társai közül a tudásával és a szorgalmával. Miután kivégezték bátyját, aki részt vett egy merényletben, szembefordult a cári uralommal és fokozatosan balra tolódva a kommunista eszmék híve lett. Joghallgatóként részt vett egy diáktüntetésen, ami miatt kicsapták a kazáni egyetemről és így magánúton a szentpétervári egyetemen fejezte be tanulmányait, szintén kitűnő eredménnyel.

Kérdések:
Mi volt Lenin születési neve?
Hol született Lenin?
Mi volt Vlagyimir Iljics foglalkozása?
Hány nap eltérés van a régi és az új orosz naptár között?
Milyen nemzetiségű volt V. I. Lenin?
Hány testvére volt Leninnek?
Milyen középiskolába járt Vlagyimir Iljics?
Miért végezték ki Lenin bátyját?
Miért lett kommunista V. I. Lenin?
Miért csapták ki Lenint az egyetemről?
Hol diplomázott Vlagyimir Iljics Uljanov?
Milyen tanuló volt Lenin?
Miért végezték ki Lenint?
Hány húga volt Leninnek?
Miért vette fel Vlagyimir Iljics a Lenin nevet?
Kit végzett ki Lenin?
Melyik forradalomban harcolt V. I. Lenin?
qgen: title: Vlagyimir Iljics Lenin context: Felforgató tevékenységért három év szibériai száműzetésre ítélték, ami után a frissen megalapított Oroszországi Szociáldemokrata Munkáspárt tagjaként emigrált, majd többek között Svájcban, Németországban és Angliában is lakott. Külföldön tartózkodva kulcsszerepet vállalt a párt szervezésében és vitáiban, valamint a szocializmus eszméjének terjesztésében. Szerkesztette a párt lapját és rengeteg írást publikált. Befolyása a pártkongresszusokon egyre erősödött és az 1903-as pártszakadás után a bolsevik (saját maguk által többséginek nevezett) frakciót vezette.

Kérdések:
Miért száműzték Lenint?
Hány évre száműzték Vlagyimir Iljicset Szibériába?
Melyik pártnak volt tagja Lenin a száműzetése után?
Élt Lenin Svájcban?
Milyen pártmunkát végzett Lenin emigrációja idején?
Mikor szakadt ketté az Oroszországi Szociáldemokrata Munkáspárt?
Melyik pártfrakció vezetésével bízták meg Lenint a partszakadás után?
Mit jelent az, hogy bolsevik?
Hová száműzték Lenint?
Mikor élt Lenin Angliában?
Mit dolgozott Lenin Szibériában?
Hogyan utazott Lenin Svájcba?
Miért szakadt ketté az Oroszországi Szociáldemokrata Munkáspárt?
Hol publikált Vlagyimir Iljics az emigráció idején?
Hogy nevezték a bolsevikokkal szemben álló frakciót?
qgen: title: Vlagyimir Iljics Lenin context: A párt és a mozgalom népszerűsége rohamosan nőtt, végül Lenin vezetésével Oroszországban megszerezték a hatalmat. Az 1917-es októberi forradalom után széles körű reformokat vezetett be, nagy szerepe volt az első világháborúból való kilépésben. Miután az 1917-es választást az eszerek (szociálforradalmárok) nyerték meg, a vörösök és a fehérek között elhúzódó polgárháború kezdődött, amelybe a külföldi hatalmak is beavatkoztak (intervenció). Lenin és a proletár állam a hadikommunizmus bevezetésével meg tudta nyerni a fehérek elleni háborút, és az 1922-ben megalakult Szovjetunió első vezetője lett. Politikai pályájának kiteljesedését agyvérzése, majd két évvel későbbi halála gátolta meg.

Kérdések:
Mit tett Lenin az októberi forradalom győzelme után?
Hogy nevezték az orosz szociálforradalmárokat?
Kik nyerték meg az 1917-es választást Oroszországban?
Melyik két oldal között zajlott polgárháború 1917-től Oroszországban?
Kiknek a győzelmével zárult az orosz polgárháború a forradalom után?
Mikor volt a nagy októberi forradalom?
Ki volt a Szovjetunió első vezetője?
Miért nem tudott Lenin a Szovjetunió vezetőjeként kiteljesedni?
Honnan kapta a nevét a Szovjetunió?
Honnan származik az eszer párt neve?
Miért nevezték fehéreknek az orosz polgárháborúban a vörösök ellenfeleit?
Mely külföldi orszégok avatkoztak be az orosz polgárháborúba a fehérek oldalán?
Ki volt az orosz polgárháborúban a fehérek vezetője?
qgen: title: Vlagyimir Iljics Lenin context: A Szovjetunió egyik legbefolyásosabb és legnépszerűbb vezetője volt, azok közül is sokan rajongtak érte, akiknek nem kedvezett az általa követett politikai irányvonal. Óriási sikereit többek között intelligenciájának, karizmatikus személyiségének, kiváló szónoki tehetségének, kiemelkedő műveltségének és magasszintű filozófiai jártasságának köszönhette. A szovjet tagállamokban és a keleti blokkban, sőt világszerte hatalmas népszerűségre tett szert, személyi kultuszát halála után építették fel neve köré, ő maga soha nem vágyott ilyesmire. Szellemének közvetett hatásai még a mai napig is érezhetőek az orosz politikában.

Kérdések:
Melyik ország vezetője volt Lenin?
Mi volt Lenin népszerűségének a titka?
Hol volt népszerű Vlagyimir Iljics?
Mikor építették ki Lenin személyi kultuszát?
Hol szerezte Lenin filozófiai tudását?
Mennyi ideig vezette Lenin a Szovjetuniót?
Érdekelte Lenint a fiziológia?
Mik voltak a szovjet tagállamok?
qgen: title: Vlagyimir Iljics Lenin context: Lenin – számos más kortársához hasonlóan – sokszínű etnikai örökséget kapott felmenőitől. Apai nagyapja, Nyikolaj Vasziljevics Uljanyin (később felvette az Uljanov nevet) nevű orosz ortodox vallású jobbágy volt Nyizsnyij Novgorodban, majd később szabóként dolgozott és Asztrahánban telepedett le. Apai nagyanyjáról csak nagyon keveset lehet tudni, még a keresztneve is kétséges, Anna vagy Alekszandra volt (több forrás Anna Alekszejevna Szmirnova néven ír róla). Az ő révén valószínűsíthető a kalmük, de elképzelhető a kirgiz, a tatár illetve az orosz eredet is.
Anyai ágon dédapja (Mosko Blank sztarokonsztantyinovi bor- és szeszkereskedő) és nagyapja is (Alekszandr Dmitrijevics Blank orvos, balneológus) ortodox hitre áttért, vallásukat nem gyakorló zsidók voltak. Nagyanyja, Anna Grigorjevna Grosschopf félig svéd, félig német, lutheránus asszony volt. Blank doktor 1848-ban vásárolta meg a családi életre később végig jelentősen kiható kokuskinói birtokot.

Kérdések:
Milyen nemzetiségű felmenői voltak Leninnek?
Hogy hívták Lenin apai nagyapját?
Ki vette fel az Uljanov vezetéknevet először Lenin családjában?
Lenin melyik nagyapja volt jobbágy és szabó?
Hol lakott Lenin apjának az apja?
Mivel foglalkozott Lenin anyai dédapja?
Vlagyimir Iljicsnek melyik felmenője volt orvos?
Gyakorolta vallását Lenin orvos nagyapja?
Milyen vallású felmenői voltak Leninnek?
Hol vett birtokot Lenin nagypapája?
Mikor vette Lenin anyjának az apja a kokuskinói ingatlant?
Hogy hívták Lenin anyai nagyanyját?
Járt Lenin templomba?
Melyik nagyszüleivel töltött több időt Lenin gyermekkorában?
Hol született Lenin anyja?
Melyik kormányzóságban van Kokuskino?
Érdekelték Lenin nagyapját a bálnák?
Hol tanulta ki a szabóságot Lenin apai nagyapja?
Miért vette fel az Uljanov nevet Lenin nagyapja?
Mennyiért vette Lenin nagypja a kokuskinói birtokot?
qgen: title: Vlagyimir Iljics Lenin context: Az orosz mellett mindketten több nyelven, például németül és franciául is beszéltek, és valósággal rajongtak az oktatásért. A cár és a cárizmus feltétlen híveként hittek Oroszország békés úton, reformokkal történő megújításában, az iparosodásban és a korszerűsítésben. Ellenezték a származás alapján történő megkülönböztetést, a kisebbségben lévő etnikumok elnyomását. Ez utóbbi Leninre is erősen hatott. Ő maga nem tekintette lényeges kérdésnek sem a saját, sem mások származását, mégis élete végéig foglalkoztatta a kérdés. A különböző nemzetektől kapott örökségét csak pozitívumként értékelte, viszont ez szinte egyáltalán nem hatott ki nézeteire és későbbi politikájára sem. A családnak – a kemény munkának és a jelentős örökségnek köszönhetően – két birtoka is volt az országban. Ettől függetlenül, az első generációs nemesi rang, a friss betelepülés és a felmenők miatti kulturális különbségek miatt nem tudtak jól beilleszkedni a város életébe, bár erre nem is igazán tartottak igényt. Lenin hivatalos életrajza szerint apja egy orosz civilszervezet tisztviselőjeként a demokrácia növeléséért, a szabad és általános oktatásért küzdött, anyja szintén liberális felfogásúnak volt mondható.

Kérdések:
Milyen nyelveken beszéltek Lenin szülei az orosz mellett?
Lenin szülei a cár hívei voltak?
Mit gondoltak Lenin szülei a kisebbségi kérdésről?
Mit gondolt Lenin az etnikai kérdésről?
Hány birtoka volt Lenin családjának?
Lenin szülei hogyan képzelték Oroszország megújítását?
Milyen volt Lenin nemzetiségi politikája?
Hol voltak az Uljanov családnak birtokai?
Milyen nyelveken beszélt Lenin?
qgen: title: Vlagyimir Iljics Lenin context: A szülők 1863-ban jegyezték el egymást, és még ugyanezen év nyarán össze is házasodtak az anya családjának kokuskinói birtokán. 1869-ben, nem sokkal Vlagyimir születése előtt költöztek Szimbirszkbe Nyizsnyij Novgorodból. Nagyapja, Blank doktor egyszer még látta a pár hónapos kisfiút, amikor a család nála járt látogatóban, de pár héttel később elhunyt. Vlagyimirnek születésekor már két testvére is volt; nővére, Anna hat évvel (született 1864-ben), míg bátyja, Alekszandr négy évvel (sz. 1866-ban) volt idősebb nála. Egy évvel később Olga (sz. 1871-ben), négy évvel később Dmitrij (sz. 1874-ben), majd nyolc évvel később Marija (sz. 1878-ban) látta meg a napvilágot. Két testvérük (az első Olga és Nyikolaj) már csecsemőkorukban meghalt.

Kérdések:
Mikor házasodtak össze Lenin szülei?
Hol volt Lenin szüleinek az esküvője?
Hol éltek Lenin szülei Lenin születése előtt?
Hol született Lenin?
Találkozott Lenin valaha az anyai nagyapjával?
Hogy hívták Lenin idősebb testéreit?
Mikor született Lenin legidősebb testvére?
Hogy hívták Lenin öccsét?
Leninnek hány testvére érte meg a gyermekkort?
Hány gyermeke született összesen Lenin szüleinek?
Mikor született Lenin legkisebb húga?
Hol ismerkedtek meg Lenin szülei?
Ki után nevezték el Lenint Vlagyimirnek?
Melyik testvérével volt Lenin a legjobb viszonyban?
Hogy szólították Lenint a testvérei?
Miért költöztek Lenin szülei Szimbirszkbe?
Mikor született Lenin csecsemőként elhunyt Nyikolaj nevű testvére?
Volt Leninnek Nagyezsda nevű testvére?
qgen: title: Vlagyimir Iljics Lenin context: Vlagyimir igen későn tanult meg járni. Feje nagy volt, lábai pedig rövidek, ezért sokszor elesett. Barna, göndör haja később vörösbarnára, majd feketére váltott. Bal szemére kis mértékben rövidlátó volt, és fiatal kora óta – családja többi tagjához hasonlóan – gyomorproblémák gyötörték. Több forrás szerint is aranyos gyerek volt, de rossz természetű és gonoszkodó, ugyanakkor belátta hibáit. Példaként tekintett nagyobb testvéreire, különösen bátyjára. Egyik kedvenc elfoglaltsága volt a katonákkal való játék, legtöbbször Abraham Lincoln északi csapatait választotta, akik legyőzték a „gonosz, rabszolgatartó délieket”. Sokat játszott, és iskolás korukban együtt tanult is kisebb testvéreivel (főként Olgával), de apjához hasonlóan szigorú volt velük.

Kérdések:
Milyen volt Lenin mozgásfejlődése kisgyermekként?
Milyen színű volt Lenin haja?
Voltak Leninnek látásproblémái?
Melyik testvérét tekintette Lenin a példaképének?
Mivel szeretett Lenin játszani kicsi korában?
Melyik kisebb testvérével töltötte a legtöbb időt Lenin?
Miért változott meg Lenin hajszíne élete során?
Hordott Lenin szemüveget?
Miből voltak Lenin játékkatonái?
qgen: title: Vlagyimir Iljics Lenin context: A család nyaralni a Volga-vidékre járt anyja rokonaihoz, Kokuskinóba. Apja rokonait csak egyszer látogatták meg a gyerekekkel, mivel anyjuknak nem tetszett a túl érzelmes fogadtatás. A családfő kinevezése és a gyerekek számának növekedése miatt a Sztreleckaja utcai bérelt lakásból egy nagyobb házba költöztek, a városközpont közelében lévő Moszkovszkaja utcába. Anyagi helyzetük jó volt, a középosztályhoz tartoztak. Saját dadusuk és szakácsnőjük volt, sokszor napszámosokat vettek fel. Életmódjuk kényelmes volt, de házuk berendezése egyáltalán nem volt az „úri” stílusra jellemző; sőt, inkább puritán, egyszerű. A jövedelem kiegészítése érdekében például albérlőket fogadtak be.
A család nem igazán állt kapcsolatban más középosztálybeliekkel a már említett társadalmi különbségek miatt. Még nem olvadtak be teljesen az oroszok közé, bár a legfőbb lépéseket már megtették. Mindenesetre jól érezték magukat saját, családi társaságukban, és nem is mutatták jeleit a mások felé közeledés iránti igénynek.

Kérdések:
Hol nyaralt Lenin családjával gyermekkorában?
Hol van Kokuskino?
Nyaraltak Leninék az apai rokonoknál, amikor Lenin kicsi volt?
Melyik utcában béreltek lakást Lenin szülei az apa kinevezése előtt?
Melyik társadalmi osztályhoz tartoztak Lenin szülei?
Milyen alkalmazottai voltak Lenin szüleinek?
Voltak albérlőik Lenin szüleinek?
Barátkoztak Lenin szülei másokkal?
Hány gyerekük volt Lenin szüleinek, amikor a Moszkovszkaja utcába költöztek?
Hol éltek Lenin apai nagyszülei?
Mivé nevezték ki Lenin apját, mielőtt egy különálló házba költöztek?
Mennyi időt töltött Lenin családja évente Kokuskinóban?
Mekkora volt Lenin rokonainak kokuskinói háza?
Úsztak Leninék a Volgában a nyaralások alkalmával?
qgen: title: Vlagyimir Iljics Lenin context: Vlagyimirt kilencéves korában felvették a szimbirszki humán gimnáziumba. Végig kitűnő tanuló volt, különösen latin- és ógörög nyelvből, továbbá a klasszikus orosz szépirodalom ismeretéből volt kiemelkedő. A legjobb tanuló volt az évfolyamban, bár rengeteg volt a tanulnivaló és a házi feladat. Magatartása jó volt, de néha gúnyolódott, és mindig megvédte magát, ha kellett. Az iskola és az elolvasott művek óriási hatást gyakoroltak rá, de ebben a korában – valószínűleg a szülői és gimnáziumi korlátozások miatt is – egyáltalán nem foglalkozott politikával. Apjához hasonlóan bezárkózó természet volt, szinte egész nap tanult és olvasott. Kedvenc olvasmánya Harriet Beecher Stowe írónő Tamás bátya kunyhója című regénye volt, ami az amerikai polgárháború előtt a rabszolgatartás idején játszódik, legfőbb üzenete a rabszolgatartás-ellenesség. Amikor mégis félretette a könyveket, kiment a szabadba és horgászott, vagy néha egy-egy barátjával játszott.

Kérdések:
Milyen tantárgyakból volt jó Lenin?
Lenin milyen gyerek volt?
Mi volt Lenin kedvenc könyve?
Mit csinált a kis Lenin szabadidejében?
Kire ütött Lenin?
Mikor játszódik a Tamás bátya kunyhója?
Lenin jól tanult?
Lenin megbukott gimiben?
Verekedett Lenin a suliban?
Hogyan korlátozták Lenint a szülei?
Milyen nyelven olvasott Lenin?
Vlagyimir Iljics miért nem foglalkozott politikával kiskorában?
Hol tanult Vlagyimir Iljics Uljanov?
Szeretett Lenin iskolába járni?
Mi hatott Leninre leginkább gyerekkorában?
qgen: title: Vlagyimir Iljics Lenin context: Legendává vált mozgalmi nevét is ez időtől kezdte használni. A „Lenin” név Uljanov vezetéknév helyetti egyik forradalmi (mozgalmi) álneve volt, ami 1901-ben jelent meg először nyomtatásban. Ennek eredetéről több elmélet is létezik; ő maga soha nem tisztázta, hogy miért választotta ezt a nevet. Valószínűleg a Léna folyóhoz van köze, ahogyan egy másik orosz marxista, Georgij Valentyinovics Plehanov álneve „Volgin” volt, a Volga folyó után. Az elmélet alapján Lenin azért választotta a Léna folyót, mert hosszabb és a Volgával ellenkező irányba folyik, de Lenin abban az időben nem volt Plehanovval ellentétben. Egy másik tézis szerint a Léna folyó melletti száműzetéséhez van köze, de azt is megelőzi a névválasztás. A nyugati antikommunista irodalom gyakran „Nyikolaj Lenin” néven emlegeti, ami az eredeti álnév teljes formája volt, azonban nem így vált ismertté. A „Nyikolajt” feltehetően nagy gyakorisága miatt vette fel.

Kérdések:
Mi volt eredetileg a "Lenin" név?
Mikor jelent meg nyomtatásban először a Lenin név?
Honnan ered a Lenin név?
Kinek volt az álneve Volgin?
Honnan eredt a Volgin név?
Milyen viszonyban volt Lenin és Plehanov 1901-ben?
Hol töltötte Lenin szibériai száműzetését?
Hogy használta eleinte Vlagyimir Iljics a Lenin álnevet?
Mennyire gyakori az oroszoknál a Nyikolaj név?
Csak egy álneve volt Vlagyimir Iljics Uljanovnak?
Lenin mit mondott a neve eredetéről?
Melyik égtáj irányába folyik a Léna?
Mi volt Lenin valódi apai neve?
Miért veszett össze Lenin és Plehanov?
Átúszott Lenin a Lénán?
qgen: title: Vlagyimir Iljics Lenin context: Svájcban azonnal munkához látott, legfőbb feladatának egy marxista lap létrehozását tekintette. Ennek segítségével kívánta összehívni a frissen megalakult Oroszországi Szociáldemokrata Munkáspárt 2. kongresszusát (az első, alapító kongresszust ugyanis már két évvel ezelőtt megtartották, akkor azonban még csak néhány ember részvételével). Ezt a szocialista mozgalmon belüli ideológiai széthúzás megszüntetése céljából kívánta megtenni. Erre már csak azért is szükség volt, mert az újabb erők (mint például az eszerek, az Alkotmányos Demokrata (Kadet) Párt, vagy a liberálisok) megjelenése, megerősödése jelentősen meggyengítette a kommunista erőket.
A svájci emigránsok között régi barátain – Julij Martov, Pavel Akszelrod, Vera Zaszulics – kívül újakkal is megismerkedett, ilyen volt például Alekszandr Potreszov. A lap létrehozása során problémákba ütközött; mivel a folyamatot ő akarta irányítani, összetűzésbe került egyik korábbi példaképével, Plehanovval, aki szintén magának akarta tudni a vezető szerepet. Hosszas viták után végül azonban sikerült megegyezniük, ám ekkorra Lenin már nem tartotta példaképnek a vele igencsak lekezelően bánó Plehanovot.

Kérdések:
Mire akarta használni Vlagyimir Iljics a svájci marxista lapot?
Mit akart Lenin elérni az Oroszországi Szociáldemokrata Munkáspárt második kongresszusán?
Milyen politikai erők jelentek meg Oroszországban Lenin svájci tartózkodása alatt?
Kik voltak Lenin régi barátai Svájcban?
Mi volt Lenin fő feladata Svájcban?
Ki volt Alekszandr Potreszov?
Miért veszett össze Lenin Plehanovval?
Hogy bánt Plehanov Leninnel a vitáik során?
Ki volt sokáig Lenin példaképe?
Meg tudott egyezni Plehanov és Lenin?
Kik voltak az eszerek?
Ki vezette az orosz liberálisokat Lenin svájci tartózkodása idején?
Mi volt Leninék Svájcban alapított lapjának a címe?
Mivel foglalkozott Pavel Akszelrod?
Hová járt vitatkozni Lenin és Plehanov?
qgen: title: Vlagyimir Iljics Lenin context: A lap székhelyéül Münchent választották, ugyanis az összeköttetésben állt számos nagyobb orosz várossal. Lenin így több elvtársával együtt, akik a lap szerkesztőbizottságát alkották, Németországba költözött. Ekkor, 1900 áprilisában járt le felesége száműzetése is, aki édesanyjával együtt csatlakozott hozzá az emigrációban. Lenin a kemény munkája mellett kikapcsolódásként színházba, operába járt, orosz szépirodalmat olvasott Nagyezsdával együtt.
A marxista újság az Iszkra (magyarul Szikra) nevet kapta, első száma még csak néhány száz példányban jelent meg, orosz támogatással. Ennek szerkesztőbizottságában az említett forradalmárok vettek részt, ám a fő hang már kétségtelenül Leniné volt. Kezdett követőket szerezni a mozgalmon belül, és hamarosan jelentős kihívója lett a korábbi vezetőnek. A lap szerkesztésén kívül is rengeteg munkát végzett, szinte egész nap dolgozott, új művét a Mi a teendő?-t írva. Ebben a leendő pártszervezés kérdése kapta a legnagyobb szerepet. A brosúra főbb kitételei a következők voltak:
Titkos marxista pártot kell létrehozni, a titkosrendőrség közbelépésének elkerülése végett.

Kérdések:
Hol volt az Iszkra című  lap székhelye 1900-ban?
Mikor költözött Lenin Svájcból Németországba?
Volt valaha Nagyezsda Krupszkaja száműzetésben?
Milyen címet adtak Leninék az emigrációban elindított lapjuknak?
=4. Mi volt a neve Lenin marxista újságának?
Hány példányban jelentették meg eleinte az Iszkrát?
Kik szerkesztették a frissen megalapított Iszkra című lapot?
Mivel foglalkozott Lenin az 1900-as évek elején Németországban?
Mi volt Lenin "Mi a teendő?" című művének központi témája?
Milyen párt megalapítását tűzte ki célul Lenin "Mi a teendő?" című írása?
Mivel foglalkozott Lenin szabadidejében németországi emigrációja idejében?
Járt Lenin szórakozni a feleségével?
Hány tagja volt eleinte az Iszkra szerkesztőbizottságának?
Ki volt Lenin kedvenc írója?
Miért Iszkra lett Leninék lapjának a neve?
Ki volt Lenin előtt az orosz marxista mozgalom vezetője?
Mi volt az eredeti orosz címe Lenin "Mi a teendő?" című írásának?
Lenin valaha tagja volt a titkosrendőrségnek?
Milyen színházi darabokat kedvelt Nagyezsda Krupszkaja?
Milyen papírra nyomták indulásakor az Iszkra című lapot?
qgen: title: Vlagyimir Iljics Lenin context: Ekkor egy új problémával állt elő; itt az ideje megírni a pártprogramot, azt közzétenni az Iszkrában, és ezáltal előkészíteni a második kongresszust. A program megírásával Plehanovot bízta meg, aki más teendői miatt csak 1901 január elején lett kész a tervezettel. Ezt Lenin – a szerzőjét megbírálva – alaposan átírta, így az jóval radikálisabb hangvételű lett. A legfontosabb módosítás a proletariátus diktatúrája szóösszetétel bekerülése, a fontosságának hangoztatása lett, amihez Uljanov nagyon ragaszkodott. Továbbá a parasztoktól korábban elvett és a nemességnek átadott földeket visszaszolgáltatta volna eredeti tulajdonosainak, ezzel kedvezve a földműves rétegeknek is.
A kongresszus előkészületei már javában folytak, Lenin pedig azon fáradozott, hogy minél kevesebb olyan személy vegyen részt az összejövetelen, aki nem szimpatizál az Iszkrával. Ezt a hozzá mindenképpen hűséges elvtársai (legjobb barátai, illetve a szintén a forradalmárokhoz csatlakozó fiatalabb testvérei) segítségével sikerült elérnie; ezen felül ellenzői is kénytelenek voltak ebben egyetérteni vele, mivel ez értelemszerűen nekik is fontos érdekük volt.

Kérdések:
Mik voltak Lenin és a párt legfontosabb teendői 1900-ban?
Kit kért fel Lenin a második pártkongresszus előtt a pártprogram összeállítására?
Mikor született meg Leninék pártprogramjának első változata?
Elfogadta Lenin Plehanov pártprogramját?
Hogyan módosította Lenin a Plehanov által összeállított pártprogramot?
Mi volt Vlagyimir Iljics legfontosabb módosítása Plehanov pártprogramjában?
Milyen lényeges pontokon módosította Uljanonov Plehanov pártprogramját?
Mit szólt Plehanov ahhoz, hogy Lenin átírta a pártprogramot?
Mennyi ideig tartott Uljanovnak a pártprogram módosítása?
Kik voltak Lenin legjobb barátai?
Hány testvére vett részt Leninnek a második pártkongresszuson?
Lenin testvérei részt vettek a második pártkongresszus szervezésében?
Mikorra hirdette meg Lenin a második pártkongresszust?
qgen: title: Vlagyimir Iljics Lenin context: 1903-tól, a mensevikekkel való szakítás után a párt bolsevik frakcióját vezette. A szakítást részben a Mi a teendő? (oroszul Что делать?) című röpirata okozta. Ebben a műben Lenin leírta, hogy a munkásosztály nem eléggé öntudatos, nem ismeri saját igazi érdekeit és könnyen össze is zavarodik, ezért a munkáshatalmat kívülről kell megteremteni. Ezt a feladatot pedig nem a munkások, hanem a munkásság érdekében küzdő értelmiségiek, a hivatásos forradalmárok látják el, akik egy totálisan centralizált élcsapatot, a kommunista párt nevű szerveződést hozzák létre. Végül is főleg ez okozta a szakadást a munkásmozgalomban, és így tértek külön útra a Lenint elutasító szocialisták, szociáldemokraták és a totális lenini eszmét elfogadó kommunisták.

Kérdések:
Mikor lett Lenin a bolsevikok vezetője?
Hogy hívták a bolsevikokkal szembenálló pártfrakciót?
Miért kerültek szembe a bolsevikek és mensevikek?
A munkásosztályt illetően milyen problémákat sorolt fel Lenin a Что делать? című írásában?
Mi volt a Mi a tenndő? című lenini röpirat eredeti orosz címe?
Lenin szerint kiknek kell megteremtenie a munkáshatalmat?
A bolsevikok és mensevikek hányan voltak a pártszakadásnál?
Miért vélte úgy Lenin, hogy a munkásosztály nem elég öntudatos?
Hogyan válhatott valaki hivatásos forradalmárrá?
Miért kommunista pártnak nevezte Lenin a leendő pártját?
qgen: title: Vlagyimir Iljics Lenin context: 1903 után a bolsevikokat a jakobinusok utódainak tekintette, amiért Trockij és Akszelrod többször támadta. A mensevikekkel szemben az orosz kapitalizmus sajátos jellegét emelte ki, a narodnyikokkal szemben pedig a kapitalizmus fejlődésének egyetemességét. Filozófiai jártassága miatt fogalmilag differenciáltan tudta kifejteni politikai álláspontját. Az 1905-ös forradalom hírére visszautazott Oroszországba. A forradalom alapvető feltételeivel már akkor körvonalazódtak előtte: a munkás- és parasztmozgalmak összekapcsolódása, a fegyveres felkelés, a szovjetek mint a munkás-önigazgatás intézményei, nemzetközi jellegű forradalom. Azaz, a forradalom Oroszországban kezdődik, de a fejlettebb nyugati kapitalista országok fejezik be.

Kérdések:
Milyen párhuzamot vont Lenin a bolsevikok és a jakobinusok között 1903 után?
Hogy értékelte Trockij azt, hogy Lenin hasonlónak vélte a bolsevikokat és a jakobinusokat?
Az 1900-as évek elején melyik orosz mozgalmak álltak szemben a bolsevikokkal?
Mikor tért vissza Lenin az első emigrációból?
Lenin szerint mik voltak a forradalom alapfeltételei?
Lenin szerint mit jelentett a nemzetközi forradalom?
Miben hasonlítottak a bolsevikok és a jakobinusok?
Mennyi idő alatt ért vissza Lenin az első emigrációból Oroszországba?
Kik voltak a narodnyikok?
Mik voltak a szovjetek?
Lenin és Trockij mindenben egyetértett?
Mikor ismerkedett meg Lenin és Trockij?
Milyen sajátosságai voltak az orosz kapitalizmusnak?
qgen: title: Vlagyimir Iljics Lenin context: Eközben Oroszországban polgárháború zajlott. Politikai szervezetek, mozgalmak és támogatóik sokasága fegyvert fogott, hogy a szovjet kormányt támogassa, vagy megdöntse. Bár sok különböző frakció vett részt ebben, a két fő erő a kommunista Vörös Hadsereg és a monarchista fehérek. Külső országok, mint például Franciaország, Nagy-Britannia, USA, Japán szintén beavatkoztak a fehérek oldalán. Végül a Vörös Hadsereg a hadikommunizmus (ennek lényege az volt, hogy a teljes termelést a hadseregre fordították az ipar szocializálása közben) bevezetésével megnyerte a háborút, hiszen 1920 körül a fehérek és szövetségeseik haderejét lényegében megsemmisítették, bár ezek után is folytattak még kisebb fegyveres erők ellenállást.

Kérdések:
Kik voltak a vörösök az orosz polgárháborúban az 1910-es évek végén?
Kik voltak a fehérek az orosz polgárháborúban az 1910-es évek végén?
Kiket támogatott Nagy-Britannia az orosz polgárháborúban, a vörösöket vagy a fehéreket?
Kik nyerték 1920-ban az orosz polgárháborút?
Miért nevezték fehéreknek a monarchistákat az orosz polgárháborúban?
Miért avatkoztak be a nagyhatalmak az orosz polgárháborúba az 1910-es évek végén?
Honnan volt fegyvere a vörösöknek?
qgen: title: Vlagyimir Iljics Lenin context: 1919 utolsó hónapjaiban a fehérek elleni sikerek arról győzték meg Lenint, hogy a forradalmat nyugat felé kell terjeszteni, ha szükséges, erővel is. Amikor az újonnan megalakult Második Lengyel Köztársaság a keleti területeit kezdte elfoglalni, amelyet Oroszország a 18. század végén Lengyelország felosztásánál szerzett, bolsevik erőkkel ütköztek össze a terület birtoklásáért. Ez vezetett az 1919-es lengyel–szovjet háború kitöréséhez. A Bajor Tanácsköztársaság megalakulásával és a kommunista Spartakus-szövetség (Spartakusbund) felemelkedésével, Lenin alkalmasnak látta az időt, hogy „Európát a vörös hadsereg bajonettjével próba alá tegye”, és a nyugati kommunista mozgalmakat fegyveresen is támogassa. Ez időben jutott hatalomra Magyarországon a Tanácsköztársaság is, amelynek vezetői szovjet segítséget vártak. Azonban a Vörös Hadsereg veresége a lengyel–szovjet háborúban lehetetlenné tette e terveket, és Lenin is megértette, hogy az európai forradalom nem egyből következik be.

Kérdések:
Mikor döntötte el Lenin, hogy nyugat felé kell fegyveresen terjeszteni a forradalmat?
Mikor szerezte meg Oroszország a kelet-lengyel területeket hivatalosan?
Hogy nevezték az első világháború után megalakult lengyel államot?
Kik támadták keletről a Második Lengyel Köztársaságot?
Mikor tört ki a lengyel–szovjet háború?
1919-ben támogatta Lenin a nyugat-európai kommunistákat fegyverrel?
Ki nyert a lengyel–szovjet háborúban?
=7. Melyik fél győzött a lengyel–szovjet háborúban?
Mit szűrt le Lenin a lengyel–szovjet háború elvesztéséből?
Hol alakultak kommunista köztársaságok Európában 1919-ben?
Ki alakította meg a Második Lengyel Köztársaságot?
Honnan volt a lengyeleknek fegyvere a lengyel–szovjet háborúban?
Miért tudott a Vörös Hadsereg egyszerre több fronton is küzdeni 1919-ben?
Kapott Magyarországon a Tanácsköztársaság fegyvert a szovjetektől?
Melyik városban alapították meg a Spartakus-szövetséget?
Kik voltak a magyar Tanácsköztársaság vezetői?
qgen: title: Vlagyimir Iljics Lenin context: Az 1924. január 27-i temetéssel – a moszkvai Vörös téren – elkezdődött Lenin kultuszának kialakulása. A Politikai Bizottság elrendelte a holttestének balzsamozását és kiállítását. Az eredeti faépület helyét később a mai Lenin-mauzóleum vette át a Kreml fala előtt. Bár felesége, Nagyezsda Krupszkaja az intézkedéseket elutasítóan fogadta, mégis „szorgosan propagálta a Leninről mint tökéletes forradalmárról, gondolkodóról és férjről alkotott képet” (Robert Service). Sztálin és mások is sokat tettek azért, hogy Lenin Marx és Engels egyenrangú követőjeként, mértékadó gondolkodóként maradjon meg az utókornak. Elkendőzték azt a tényt, hogy Lenin orosz nemességgel rendelkező, vagyonos ősöktől származott, de arról is hallgattak, hogy nem csak orosz származású volt és azt sem propagálták, hogy a paraszt-szocialisták terrorjával szimpatizált. Ugyanígy például említés sem eshetett magánéletéről és Inessa Armandhoz fűződő intim viszonyáról.

Kérdések:
Mikor temették el Lenint?
=1. Mikor volt Vlagyimir Iljics Uljanov temetése?
=1. Melyik napon helyzték végső nyugalomra Lenint?
Hol volt Lenin temetése?
Mi történt Lenin holttestével?
Hol állították ki először Lenin bebalzsamozott testét?
Ki volt Lenin felesége?
Támogatta Krupszkaja, hogy Lenin testét kiállítsák?
Milyen képet igyekeztek kialakítani Sztálinék Leninről?
Mit titkoltak Sztálinék Lenin származásáról?
Ki volt Lenin szeretője?
Volt szeretője Leninnek?
Hol ismerkedett meg Lenin Inessa Armanddal?
A Kreml melyik fala előtt van a Lenin-mauzóleum?
Ismerte Krupszkaja Lenin szeretőjét?
Miért a Vörös téren építették fel Lenin mauzóleumát?
Miért szimpatizált Lenin a terrorral?
qgen: title: Vlagyimir Iljics Lenin context: Mivel Lenint különleges zseninek tartották és többen úgy vélték talán ennek nyoma lehet Lenin agyában, ezért azt kutatók – köztük Oskar Vogt német agykutató – vették vizsgálat alá. 1941 júniusában és júliusában Lenin múmiáját titkos akció keretében, különvonattal Tyumenybe szállították el. Az őrségváltást az üres moszkvai mauzóleum előtt változatlanul fenntartották, az úgynevezett első számú őrhely 1945 tavaszáig mind Tyumenyben, mind Moszkvában létezett. A moszkvai mauzóleumot ebben az időszakban senki nem látogathatta. Előbb egyenruhában balzsamozták be Lenin holttestét, később mégis öltönyre cserélték ezt le. A holttest balzsamozásához használt agresszív vegyi anyagok miatt az öltönyt tízévenként váltani kellett. Még ma is látogatható Lenin holtteste a Lenin-mauzóleumban, mely előtt rendszeresen hosszú sorban várnak az emberek. Nagyon sokan meglátogatták már a mauzóleumot, 1979-ig 90 millió embert számoltak.

Kérdések:
Miért vizsgálták halála után Lenin agyát?
Hogyan szállították el Lenin holttestét Moszkvából 1941-ben?
Hol volt Lenin múmiája a második világháború idején?
Milyen ruhában volt Lenin bebalzsamozott teste?
Ma is meg lehet nézni Lenin holttestét?
Hányan látogattak el a Lenin-mauzóleumba?
Hol található Tyumeny?
Milyen egyenruhát viselt Lenin holtteste?
A mai napig hányan látogattak el a Lenin-mauzóleumba?
Találtak a tudósok valami különlegeset Lenin agyában?
qgen: title: Vlagyimir Iljics Lenin context: A létező szocializmus időszakában Lenin szerepe a politikai vezéregyéniség lett, ezért sok országban a tiszteletére emlékműveket állítottak. Róla kapta a leninizmus tana a nevét. Lenin 1924. évi halálát követően a Szovjetunióban kifejlesztették az úgynevezett marxizmus–leninizmust, mint új világnézetet. Leninnek köszönhetően a férfi Vladlen, Vlagyilen, a női Vlagyilena és más hozzá kapcsolódó személynevek is elterjedtté váltak. Emellett városok is felvették a nevét: 1924–1991 között Szentpétervár viselte a Leningrád nevet, 1924-től 1990-ig Gjumri városának volt Leninakan a neve, valamint 1939 és 1992 között Hudzsand viselte a Leninabad elnevezést. 1970-től 1991-ig a magyarországi Tiszaújváros is a Leninváros nevet viselte. A szocialista országokban utcák, közterek és intézmények hada vette fel a nevét, dalokat írtak róla és a Pamír hegység negyedik legmagasabb pontja, a Lenin-csúcs (vagy Ibn Szína-csúcs) is róla lett elnevezve. A Lenin holttestét Gorkiból Moszkvába szállító vonat is múzeumi tárgy, mely szintén része lett a szovjet emlékezetnek.

Kérdések:
Milyen szellemi irányzatot neveztek el Leninről?
Milyen személyneveket alkottak Lenin nevéből?
Hogy hívták Szentpétervárt 1924 és 1991 között?
Ma hogy nevezik Leningrádot?
Mire keresztelték át Gjumri városát Lenin halála után?
Mikor vette fel Hudzsand a Leninabad nevet?
Melyik várost hívták Leninabadnak?
Melyik magyar város viselte Lenin nevét?
=8. Mi ma Leninváros neve?
Melyik hegységben van a Lenin-csúcs?
Hol halt meg Lenin?
Mivel vitték Lenin holttestét Moszkvába?
Mennyire népszerű ma a Vlagyilen név?
Kiről nevezték el Szentpétervárt?
Hol van Gjumri?
Hol található Hudzsand?
Hány méter magas a Lenin-csúcs?
Hol állították ki a Lenin holttestét szálíító vonatot?
qgen: title: Vlagyimir Iljics Lenin context: Lenin alig hét évvel az októberi forradalom után létrehozta az első munkás-paraszt államot és így ő volt az, aki a szocializmust, mint államformát Oroszországban bevezette. Ennek során a polgárháborúban élő orosz társadalom átalakítása érdekében a francia forradalomból átvették a terror eszközét a vörösterror formájában. Lenin a terrort, mint politikai eszközt a polgárháborúban teljes mértékben helyeselte és ennek alkalmazását több alkalommal még a párton belüli ellenvetések dacára is megkövetelte. Ugyanakkor az orosz társadalom vallásos hagyományaival kapcsolatban óvatosságra intette a követőit: „A vallásos előítéletek ellen rendkívül óvatosan kell harcolnunk. Sokat ártanak azok, akik a harc hevében megsértik a vallásos érzületet.”.
Az oroszországi polgárháború során emberek milliói váltak a vörös- illetve a fehérterror áldozatává. Sok történész erősen bírálja amiatt Lenint, hogy soha nem sajnálkozott a vörösterror áldozatai miatt.
Lenin 1918-ban a következőket írta:

Kérdések:
Ki vezette be Oroszországban a szocializmust?
Lenin egyetértett a terror alkalmazásával?
Hogy viszonyult Lenin a vallásossághoz?
Minek tekintette Lenin a terrort?
Hogy definiálta Lenin a szocializmust?
Kik voltak a vörös terror célpontjai?
Milyen vallású volt Lenin?
qgen: title: Vlagyimir Iljics Lenin context: Az alábbi merítés – az OSZK katalógusa nyomán – igyekszik Lenin minden magyarul megjelent művét számba venni (beleértve a brosúrákat, szemelvényes és más szerzőkkel együtt közreadott kiadványokat, ill. a minikönyveket és bibliofil kiadásokat is). A szerző számos kiadványa több címváltozatban jelent meg: legtöbbször eldönthetetlen, hogy egyazon mű újrakiadásáról (netán átdolgozott formában) vagy újabb fordításáról van szó, így ezeket is rendre fölvettük listánkba. 
A teljesen azonos címen megjelent kiadványok szerepeltetésének fő oka, hogy a magyar kisebbséggel rendelkező szocialista országok maguk is közreadták Lenin műveit magyarul. Így szovjet-Ukrajnában, Romániában, Csehszlovákiában és Jugoszláviában is számos változat látott napvilágot. Legtöbb esetben a nyomdatermékek fordítóinak nevét nem tüntették föl. Néhány alkalommal (szovjet-Ukrajnában) műveit Uljanov (Lenin családi neve) alatt adták közre.

Kérdések:
A könyvek mellett milyen Lenin-művek jelentek meg magyarul?
Miért jelent meg egy adott Lenin-mű több címmel is?
Hol publikálták még Lenin műveit magyarul hazánkon kívül?
Ki fordította Lenin műveit magyarra?
Mi volt Lenin vezetékneve?
Hol használták Lenin művein a szerző vezetéknevét?
Hány nyelvre fordították le Lenin műveit?
Miért nem adták meg a fordítók nevét a magyar nyelvű Lenin-műveken?
Hány országban jelentették meg Lenin műveit magyarul?
Kik voltak Lenin társszerzői?
Hányszor fordították újra magyarra Lenin műveit?
Miért használták a Lenin helyett az Uljanov nevet az ukrajnai magyar kiadványokon?